Summerhouse in Drøbak, Upper floor, 120 m2 - Houses for Rent in Frogn, Akershus, Norway
Drøbak, Norway · Joined in May 2017 Vrees vir goggas word aangeleer | Health24
In een eksperiment van die studie het die navorsers twee video’s langs mekaar aan kinders van so jonk as sewe maande gewys. Die een video het ’n slang gewys en die ander een iets nie-bedreigend soos ’n olifant. Tegelykertyd is daar ’n opname van óf ’n gelukkige óf ’n bang stem aan die kinders gespeel.
Die navorsers berig dat die babas langer na die slang-video gekyk het wanneer hulle ’n bang stem gehoor het, maar dat hulle self geen teken van vrees getoon het nie.
Vrees vir spinnekoppe ’n aangeleerde reaksie
In ’n ander eksperiment is daar aan drie-jaar-oue kleuters ’n skerm met nege foto’s gewys en hulle is gevra om ’n spesifieke item te identifiseer. Die kinders het slange vinniger as blomme geïdentifiseer, en ook vinniger as ander diere wat baie soos slange lyk, bv. paddas en ruspes.
Kinders wat bang vir slange was, het slange net so vinnig geïdentifiseer soos kinders wat nie daardie vrees gehad het nie.
"Wat ons wil sê is dat ons ’n aangebore neiging het om goed soos slange en spinnekoppe vinnig te herken en hulle met negatiewe dinge soos ’n bang stem te assosieer,” sê navorser Vanessa LoBue, van Rutgers University in ’n nuusvrystelling deur die Association for Psychological Science. Die studie is in die vereniging se joernaal Current Directions in Psychological Science gepubliseer.
LoBue sê dat vroeëre navorsing getoon het dat volwassenes vinnig die verskil tussen gevaarlike en minder gevaarlike diere besef. Die nuwe studie bevestig dat kinders dit ook doen, maar dat dit ’n aangeleerde en nie ’n aangebore reaksie is nie.